stanford-oval/wikipedia huggingface dataset:
ประเทศไทยใน พ.ศ. 2567
เหตุการณ์ > มิถุนายน​

ขบวนบางกอกไพรด์เฉลิมฉลองหลังไทยผ่านร่างกฎหมายสมรสเท่าเทียม
การเลือกสมาชิกวุฒิสภาไทย พ.ศ. 2567
9 มิถุนายน – วันเลือกระดับอำเภอ
16 มิถุนายน – วันเลือกระดับจังหวัด
11​ มิถุนายน – เกิดเหตุเพลิงไหม้ตลาดขายสัตว์ภายในตลาดนัดจตุจักร เสียหายรวม 118 ร้านค้า
16 มิถุนายน – พระบาทสมเด็จพระวชิรเกล้าเจ้าอยู่หัวมีพระบรมราชโองการโปรดเกล้าฯ สถาปนาหม่อมเจ้าเฉลิมศึก ยุคล ขึ้นเป็น "พระวรวงศ์เธอ พระองค์เจ้าเฉลิมศึกยุคล"
18 มิถุนายน – วุฒิสภามีมติเห็นชอบกับร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์หรือร่างกฎหมายสมรสเท่าเทียม ทำให้ประเทศไทยเป็นประเทศแรกในภูมิภาคอาเซียนและเป็นประเทศที่ 2 ในเอเชียถัดจากไต้หวันที่บุคคลที่มีความหลากหลายทางเพศสามารถจดทะเบียนสมรสได้ถูกต้องตามกฎหมายและมีสิทธิเทียบเท่ากับคู่สมรสชายหญิงทุกประการ
22 มิถุนายน – เกิดเหตุเพลิงไหม้ในวัดแสงแก้วโพธิญาณ เป็นเหตุเพลิงไหม้ใน วัดแสงแก้วโพธิญาณ หมู่ที่ 11 ตำบลเจดีย์หลวง อำเภอแม่สรวย จังหวัดเชียงราย
เหตุการณ์ > กรกฎาคม​

1 กรกฎาคม – เกิดเหตุเพลิงไหม้ศูนย์การค้า นาซ่าสตรีท ใกล้กับสถานีรถไฟฟ้าแอร์พอร์ต เรล ลิงก์ สถานีรามคำแหง ได้รับเสียหายประมาณ 30 ร้านค้า
2 กรกฎาคม – เหตุการณ์ตลาดหลักทรัพย์แห่งประเทศไทยตก พ.ศ. 2567 ในรอบสามปีเจ็ดเดือนสามสัปดาห์
3 กรกฎาคม– พระบาทสมเด็จพระวชิรเกล้าเจ้าอยู่หัวมีพระบรมราชโองการโปรดเกล้าฯ แต่งตั้งสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานพระยศเป็นพลโทหญิง
6 กรกฎาคม – เกิดเหตุเพลิงไหม้ชุมชนตรอกโพธิ์ ถนนเยาวราช เขตสัมพันธวงศ์ กรุงเทพมหานคร
14 กรกฎาคม – ท่าอากาศยานนานาชาติภูเก็ตรับเที่ยวบินตรงจากเมือง เอเซซ่า บัวโนสไอเรสนับเป็นครั้งแรกของโลกที่มีทำการบินจากทวีปอเมริกาใต้บินตรงมายังทวีปเอเซีย
16 กรกฎาคม - เกิดเหตุฆาตกรรมชาวต่างชาติ 6 ราย ในโรงแรมดังย่านราชประสงค์ เขตปทุมวัน
21 กรกฎาคม – วันคล้ายวันสวรรคต พระบาทสมเด็จพระพุทธเลิศหล้านภาลัย ครบ 200 ปี
25 กรกฎาคม – องค์การขนส่งมวลชนกรุงเทพได้เริ่มให้บริการเส้นทางตามแผนปฏิรูปรถโดยสารประจำทาง 107 เส้นทาง
26 กรกฎาคม - การแข่งขันกีฬาโอลิมปิกฤดูร้อน 2024 ตั้งแต่วันที่ 26 กรกฎาคม ถึง 11 สิงหาคมที่กรุงปารีส ประเทศฝรั่งเศส
27 กรกฎาคม – ยูเนสโกได้ขึ้นทะเบียนอุทยานประวัติศาสตร์ภูพระบาทและแหล่งวัฒนธรรมสีมาวัดพระพุทธบาทบัวบานเป็นแหล่งมรดกโลก ในชื่อ ภูพระบาท ประจักษ์พยานแห่งวัฒนธรรมสีมาสมัยทวารวดี
28 กรกฎาคม – พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567
เหตุการณ์ > สิงหาคม​

3 สิงหาคม – เกิดเหตุเครื่องบินเล็กตกลงใส่บ้านเรือนประชาชน ที่ตำบลโคกขาม อำเภอเมืองสมุทรสาคร จังหวัดสมุทรสาคร ทำให้เกิดไฟลุกไหม้อาคาร และมีผู้เสียชีวิต 1 ราย
4 สิงหาคม – การเลือกตั้งนายกองค์การบริหารส่วนจังหวัดพะเยา พ.ศ. 2567 การเลือกตั้งนายกองค์การบริหารส่วนจังหวัดชัยนาท พ.ศ. 2567 และการเลือกตั้งนายกองค์การบริหารส่วนจังหวัดพระนครศรีอยุธยา พ.ศ. 2567
7 สิงหาคม – ศาลรัฐธรรมนูญวินิจฉัยยุบพรรคก้าวไกลและตัดสิทธิกรรมการบริหารพรรคเป็นเวลา 10 ปี กรณีเข้าข่ายล้มล้างการปกครองตามระบอบประชาธิปไตย อันมีพระมหากษัตริย์ทรงเป็นประมุข
14 สิงหาคม – ศาลรัฐธรรมนูญมีคำวินิจฉัยให้เศรษฐา ทวีสิน พ้นจากตำแหน่งนายกรัฐมนตรี
16 สิงหาคม – การลงมติเลือกนายกรัฐมนตรีไทย พ.ศ. 2567
17 สิงหาคม – อุทกภัยในภาคเหนือของประเทศไทย พ.ศ. 2567
18 สิงหาคม – พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ แต่งตั้งแพทองธาร ชินวัตร เป็นนายกรัฐมนตรีคนที่ 31 โดยเป็นนายกรัฐมนตรีหญิงคนที่ 2 ต่อจากยิ่งลักษณ์ ชินวัตร และเป็นนายกรัฐมนตรีที่มีอายุน้อยที่สุดในประวัติศาสตร์
22 สิงหาคม – เกิดเหตุเครื่องบินเล็กไทยฟลายอิ้งเซอร์วิส เที่ยวบินที่ 209 ตกลงบริเวณป่าชายเลนที่อำเภอบางปะกง จังหวัดฉะเชิงเทรา
24 สิงหาคม – เกิดเหตุดินถล่มทับอุโมงค์รถไฟความเร็วสูงไทย-จีนขณะกำลังก่อสร้าง ที่อำเภอปากช่อง จังหวัดนครราชสีมา
31 สิงหาคม – องค์การขนส่งมวลชนกรุงเทพแจ้งหยุดเดินรถโดยสารประจำทาง 49 เส้นทาง ตามแผนปฏิรูปรถโดยสารประจำทางจากกรมการขนส่งทางบก
เหตุการณ์ > กันยายน

11 กันยายน – เกิดอุทกภัยใหญ่ในจังหวัดเชียงราย รวมทั้งอำเภอแม่อายและอำเภอฝางของจังหวัดเชียงใหม่
14 กันยายน – "หมูเด้ง" ฮิปโปโปเตมัสแคระวัย 2 เดือนจากสวนสัตว์เปิดเขาเขียว อำเภอศรีราชา จังหวัดชลบุรี ได้รับความนิยมจากโซเชียลมีเดียไทยและทั่วโลก
24 กันยายน – ประเทศไทยประกาศบังคับใช้กฎหมายสมรสเท่าเทียม ซึ่งจะมีผลบังคับใช้ในอีก 120 วัน
25 กันยายน
เริ่มต้นโครงการเติมเงินผ่านกระเป๋าเงินดิจิทัล 10,000 บาท
ณัฐพงษ์ เรืองปัญญาวุฒิ ได้รับการโปรดเกล้าเป็นผู้นำฝ่ายค้านที่อายุน้อยที่สุดนับตั้งแต่มีผู้นำฝ่ายค้านในสภาผู้แทนราษฎรและเป็นครั้งแรกของประเทศไทยที่มีนายกรัฐมนตรีอายุน้อยที่สุดพร้อมกับผู้นำฝ่ายค้านในสภาผู้แทนราษฎรอายุน้อยที่สุด
เหตุการณ์ > ตุลาคม

1 ตุลาคม – เกิดเหตุเพลิงไหม้รถบัสบนถนนวิภาวดีรังสิต นักเรียนที่ไปทัศนศึกษาบริเวณหน้าอนุสรณ์สถานแห่งชาติ อำเภอลำลูกกา จังหวัดปทุมธานี มีผู้รอดชีวิต 20 คน (เป็นครู 3 คน นักเรียน 16 คน และคนขับรถ 1 คน) และมีผู้เสียชีวิต 23 ราย
25 ตุลาคม –  พิธีเปิดวัน แบงค็อก อย่างเป็นทางการ
27 ตุลาคม –  พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯกำหนดทรงบำเพ็ญพระราชกุศลถวายผ้าพระกฐิน โดยขบวนพยุหยาตราทางชลมารค เนื่องในโอกาสพระราชพิธีมหามงคลเฉลิมพระชนมพรรษา 6 รอบ
30 ตุลาคม – เหตุคดีดิไอคอนกรุ๊ป เป็นคดีที่มีการกล่าวหาบริษัท ดิไอคอนกรุ๊ป จำกัด ว่ามีพฤติกรรมหลอกชักชวนให้ประชาชนมาร่วมลงทุน แต่สุดท้ายกลับไม่ดำเนินการตามที่ตกลงไว้ โดยกรรชัย กำเนิดพลอย เริ่มเปิดเผยเรื่องนี้ในช่วงต้นเดือนตุลาคม พ.ศ. 2567 โดยมีผู้แจ้งความ 9,862 ราย ความเสียหาย 3,044,013,139.52 บาท
เหตุการณ์ > พฤศจิกายน

7 พฤศจิกายน – ตำรวจกองปราบแจ้งความจับทนายษิทรา เบี้ยบังเกิดและภรรยา
10 พฤศจิกายน– คดีดิไอคอนกรุ๊ป สำนักงานตำรวจแห่งชาติ เปิดเผยว่ามีผู้แจ้งความรวมทั้งสิ้น 10,460 ราย มูลค่าความเสียหาย 3,213 ล้านบาทเศษ
14 พฤศจิกายน – ยูเนสโกยกย่อง "ท่าอากาศยานสุวรรณภูมิ" ติดอันดับ 1 ใน 6 สนามบินสวยที่สุดในโลก
16 พฤศจิกายน – พระบาทสมเด็จพระวชิรเกล้าเจ้าอยู่หัวมีพระบรมราชโองการโปรดเกล้าฯ แต่งตั้งสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานพระยศเป็นพลเอกหญิง
20 พฤศจิกายน – ศาลพิพากษาประหารชีวิตแอม ไซยาไนด์
26 พฤศจิกายน – กองทัพผสมรัฐว้า(กองกำลังสหรัฐว้าใต้|กองทัพว้าแดง) ได้เกิดข้อพิพาทพื้นที่ชายแดนไทยและพม่าในเขตชายแดน อำเภอปางมะผ้า และอำเภอปาย จังหวัดแม่ฮ่องสอน
27 พฤศจิกายน – เกิดอุทกภัยทางภาคใต้ในประเทศไทยในจังหวัดนราธิวาส จังหวัดปัตตานี จังหวัดยะลา และทางตอนใต้ของจังหวัดสงขลา
30 พฤศจิกายน –
เรือรบของกองทัพเรือพม่า ได้ทำการยิงเรือประมงไทย มีผู้เสียชีวิต 3 ราย และถูกจับกุม 33 ราย เนื่องจากรุกล้ำพื้นที่ชายแดนทางทะเลอันดามัน ระหว่างจังหวัดเกาะสอง เขตตะนาวศรี ประเทศพม่า กับจังหวัดระนอง ประเทศไทย
งานกิจกรรมวิ่งเพื่อพ่อ LOVE DAD NIGHT FUN RUN เนื่องในวันพ่อแห่งชาติ และวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เหตุการณ์ > ธันวาคม

2 ธันวาคม – เอลีอูด คิปโชเก ตำนานนักวิ่งมาราธอนแห่งเคนยาเยือนประเทศไทย พร้อมร่วมวิ่งมาราธอนระดับโลกในไทย หวังขยายความร่วมมือส่งเสริมสุขภาพและกระตุ้นการท่องเที่ยวไทยผ่านกีฬา
3 ธันวาคม – พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปในพิธีสวนสนามและถวายสัตย์ปฏิญาณตนของทหารรักษาพระองค์ ณ พระลานพระราชวังดุสิต เนื่องในโอกาสพระราชพิธีมหามงคลเฉลิมพระชนมพรรษา 6 รอบ
4 ธันวาคม – ยูเนสโกขึ้นทะเบียนต้มยำกุ้งเป็นมรดกภูมิปัญญาทางวัฒนธรรม
5 ธันวาคม – ยูเนสโกขึ้นทะเบียนเกอบายาเป็นมรดกภูมิปัญญาทางวัฒนธรรมร่วมกันระหว่างประเทศไทย บรูไน มาเลเซีย สิงคโปร์ และอินโดนีเซีย
14 ธันวาคม – พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงประกอบพิธีเปิดสะพานทศมราชัน ณ โครงการทางพิเศษสายพระราม 3-ดาวคะนอง-วงแหวนรอบนอกตะวันตก
16 ธันวาคม – ประเทศไทยเข้าร่วมข้อตกลงอาร์ทิมิสอย่างเป็นทางการ
24 ธันวาคม –
ไทยแอร์เอเชียเปิดเส้นทางบินตรงท่าอากาศยานดอนเมืองไปกลับฮาร์บินส่งผลให้ตลอดทั้งปีการท่าอากาศยานไทยมีเที่ยวบินไปประเทศจีนมากถึง 50 จุดหมายปลายทาง
กรุงเทพมหานครประกาศจำกัดความเร็วรถไม่เกิน 60 กม./ชม.ถนนทุกสาย ยกเว้น 13 เส้นทาง
29 ธันวาคม – เหตุเชจูแอร์ เที่ยวบินที่ 2216 เที่ยวบินที่เดินทางจากกรุงเทพมหานครสู่มูอัน ซึ่งพุ่งชนเข้ากับกำแพงกั้นเขตสนามบินของท่าอากาศยานนานาชาติมูอันในประเทศเกาหลีใต้หลังพยายามลงจอดโดยใช้ลำตัวเครื่องจนไถลออกนอกทางวิ่ง โดยมีผู้โดยสารทั้งหมด 175 คนและลูกเรือ 6 คน หนึ่งในนั้นมีผู้โดยสารชาวไทยในเครื่องบินลำนี้ 2 คน ในเบื้องต้นพบผู้รอดชีวิตเพียงสองคน และมีผู้เสียชีวิตที่ยืนยันแล้ว 174 คน มีผู้โดยสารชาวไทยมีอยู่ในนี้ด้วย นับเป็นอุบัติเหตุทางการบินที่ร้ายแรงที่สุดของปี
เหตุการณ์ > เหตุการณ์ที่กำลังจะเกิดขึ้น

ไม่ทราบวันที่ - บริษัทรถไฟญี่ปุ่นตะวันออก (JR East) ได้บริจาคขบวนรถไฟดีเซลรางรุ่นคิฮะ 40 และ 48 ซีรีส์ ที่ปลดระวางไปแล้วจำนวน 20 คันให้แก่การรถไฟแห่งประเทศไทย (รฟท.) โดย รฟท.ได้รับมอบขบวนรถไฟดังกล่าวโดยไม่คิดค่าใช้จ่ายและต้องดำเนินการขนย้ายเอง
ไม่ทราบวันที่ - การรถไฟแห่งประเทศไทย (รฟท.) ซ่อมปรับปรุงขบวนรถไฟ SRT Royal Blossom ที่ได้รับมอบบริจาคขบวนรถไฟ “ฮามานาซุ” โดยบริษัทรถไฟฮกไกโด (JR-Hokkaido Hamanasu) ได้บริจาคให้กับ รฟท. จำนวนทั้งหมด 10 คัน ตั้งแต่ พ.ศ. 2559 เสร็จสมบูรณ์
เหตุการณ์ > เหตุการณ์ที่ไม่ทราบวันที่แน่นอน

ไม่ทราบวันที่ - วัฒนา อัศวเหม อดีตรัฐมนตรีประจำสำนักนายกรัฐมนตรี ในรัฐบาลพลเอก สุจินดา คราประยูร กลับประเทศไทยในรอบสิบห้าปี หลังหนีหมายจับศาล
ผู้เสียชีวิต > มกราคม

1 มกราคม – อังศณา ช้างเศวต พยาบาลและนักร้องชาวไทย (เกิด 1 มีนาคม พ.ศ. 2505)
2 มกราคม – ศาสตราจารย์ คุณหญิงนงเยาว์ ชัยเสรี อดีตรัฐมนตรีว่าการทบวงมหาวิทยาลัยและอดีตอธิการบดีมหาวิทยาลัยธรรมศาสตร์ (เกิด 24 ตุลาคม พ.ศ. 2478)
6 มกราคม – โอภาส พลศิลป อดีตรัฐมนตรีช่วยว่าการกระทรวงมหาดไทยและอดีตสมาชิกสภาผู้แทนราษฎรจังหวัดลพบุรี (เกิด 2 เมษายน พ.ศ. 2464)
11 มกราคม – นิติ วิวัฒน์วานิช อดีตผู้ว่าราชการจังหวัดประจวบคีรีขันธ์ (เกิด 14 มิถุนายน พ.ศ. 2512)
16 มกราคม - จุฬาลักษณ์ อิสมาโลน นักแสดง นางแบบ และนักร้องชาวไทย (เกิด 29 ธันวาคม พ.ศ. 2521)
20 มกราคม - พลเอก สำเภา ชูศรี อดีตผู้บัญชาการทหารสูงสุด (เกิด 21 กุมภาพันธ์ พ.ศ. 2484)
23 มกราคม – ศาสตราจารย์เกียรติคุณ พลตรีหญิง แพทย์หญิง วณิช วรรณพฤกษ์ อดีตคณบดีสำนักวิชาแพทยศาสตร์ มหาวิทยาลัยเทคโนโลยีสุรนารี และผู้ได้รับรางวัลแพทย์ดีเด่นแพทยสภา ประจำปี พ.ศ. 2545 (เกิด 25 กุมภาพันธ์ พ.ศ. 2484)
ผู้เสียชีวิต > กุมภาพันธ์

1 กุมภาพันธ์ – รังสรรค์ มูลทองสงค์ (ต๊ะ ยมทูต) อดีตยูทูบเบอร์ชาวไทย
5 กุมภาพันธ์ -
เริงชัย ประภาษานนท์ อดีตนักเขียนชาวไทยและศิลปินแห่งชาติ สาขาวรรณศิลป์ (เกิด 10 พฤศจิกายน พ.ศ. 2472)
พระราชจินดานายก (คำอ้าย สิริธมฺโม) อดีตเจ้าอาวาสวัดพระเจดีย์ซาวหลัง พระอารามหลวง (เกิด 2 กันยายน พ.ศ. 2480)
ฉลามเพชร ศรพิชัย อดีตนักมวยชาวไทย
8 กุมภาพันธ์ –
เพียงใจ หาญพาณิชย์ ผู้ก่อตั้ง แลนด์ แอนด์ เฮ้าส์
เศรษฐภัทร จีระกุลธนันต์ นักธุรกิจชาวไทย
22 กุมภาพันธ์ - พรรวินท์ โพธิ์ทอง (เจมส์ เชิญยิ้ม) นักแสดงชาวไทย (เกิด 2 พฤษภาคม พ.ศ. 2510)
25 กุมภาพันธ์ - พลเอกบุญรอด สมทัศน์ รัฐมนตรีว่าการกระทรวงกลาโหม (เกิด 17 พฤศจิกายน พ.ศ. 2484)
27 กุมภาพันธ์ - วสันต์ พงศ์สุประดิษฐ์ พิธีกร วิทยากรและนิติกรชาวไทยและผู้อำนวยการสถาบันฝึกอบรมแมนเพาเวอร์ (เกิด 7 กรกฎาคม พ.ศ. 2499)
ผู้เสียชีวิต > มีนาคม

2 มีนาคม – มณเฑียร บุญตัน สมาชิกวุฒิสภาและนายกสมาคมคนตาบอดแห่งประเทศไทย (เกิด 2 พฤษภาคม พ.ศ. 2508)
8 มีนาคม – สุรเดช แก้วท่าไม้ จิตรกรชาวไทย (เกิด 1 พฤษภาคม พ.ศ. 2506)
12 มีนาคม – นนทพัฒน์ ศรีวิชัย นักแสดงและผู้กำกับละครชาวไทย (เกิด 5 กรกฎาคม พ.ศ. 2519)
18 มีนาคม – ลือชัย งามสม นักดนตรีชาวไทย (เกิด 4 พฤษภาคม พ.ศ. 2496)
20 มีนาคม -
ทองใส ทับถนน ศิลปินมรดกอีสาน สาขาศิลปะการแสดง (ดนตรีพื้นบ้าน) นักดนตรีและนักแสดงและนักแต่งเพลงชาวไทย (เกิด 14 พฤศจิกายน พ.ศ. 2490)
พีระพงศ์ ตริยเจริญ อาจารย์คณะวิศวกรรมศาสตร์ (เกิด 15 มิถุนายน พ.ศ. 2515)
วินัย ไกรบุตร นักแสดงชาวไทย (เกิด 16 มิถุนายน พ.ศ. 2512)
24 มีนาคม – สราวุธ ประทีปากรชัย นักฟุตบอลชาวไทย (เกิด 10 เมษายน พ.ศ. 2490)
31 มีนาคม –  ณรงค์ชัย ศิษย์จอมยุทธ นักมวยชาวไทย
ผู้เสียชีวิต > เมษายน

3 เมษายน -
ศาตราจารย์ ระวิวรรณ โอฬารรัตน์มณี คณบดีคณะสถาปัตยกรรมศาสตร์ มหาวิทยาลัยเชียงใหม่ (เกิด 30 เมษายน พ.ศ. 2512)
พลอากาศเอกเกษตร โรจนนิล ผู้บัญชาการทหารอากาศ ผู้บัญชาการทหารสูงสุดและรองหัวหน้าคณะรักษาความสงบเรียบร้อยแห่งชาติ (เกิด 27 สิงหาคม พ.ศ. 2476)
7 เมษายน – สรณัฐ มัสยวานิช นักแสดงชาวไทย (เกิด 7 มีนาคม พ.ศ. 2528)
11 เมษายน -
สมณะโพธิรักษ์ นักบวชชาวไทย เกิด (5 มิถุนายน พ.ศ. 2477)
วรธนัท อัศกุลโกวิท (อาจารย์หม่า) ปรมาจารย์และนักธุรกิจชาวไทย (เกิด 15 พฤษภาคม พ.ศ. 2484)
12 เมษายน – พระพรหมวชิรโมลี (ทองอยู่ ญาณวิสุทฺโธ) เจ้าอาวาสพระอารามหลวง วัดศาลาลอย (เกิด 25 กรกฎาคม พ.ศ. 2476)
13 เมษายน –
นายแพทย์กัณฑ์เอนก สวีวงศ์ นายแพทย์ชำนาญการพิเศษ โรงพยาบาลระแงะ จังหวัดนราธิวาส (เกิด 9 กันยายน พ.ศ. 2532)
กุศล กมลสิงห์ (บุญเหลือ ผดุงศิลป์) นักร้องเพลงรำวงชาวไทย (เกิด 28 กันยายน พ.ศ. 2477)
19 เมษายน –
กีรติ รัชโน ปลัดกระทรวงพาณิชย์ รองปลัดกระทรวงพาณิชย์และอธิบดีกรมการค้าต่างประเทศและผู้ตรวจราชการกระทวงพาณิชย์และรองอธิบดีกรมการค้าต่างประเทศ กระทรวงพาณิชย์ (เกิด 25 พฤศจิกายน พ.ศ. 2510)
ทวี ไกรคุปต์ สมาชิกสภาผู้แทนราษฎรจังหวัดราชบุรี รัฐมนตรีช่วยว่าการกระทรวงพาณิชย์และรัฐมนตรีช่วยว่าการกระทรวงคมนาคม (เกิด 29 พฤษภาคม พ.ศ. 2482)
22 เมษายน –
กิมไล้ บุญประเสริฐ นักธุรกิจชาวไทย (เกิด 3 กุมภาพันธ์ พ.ศ. 2477)
เทิดภูมิ ใจดี นักเขียนชาวไทย สมาชิกสภาผู้แทนราษฎรจังหวัดศรีสะเกษและแนวร่วมพันธมิตรประชาชนเพื่อประชาธิปไตย (เกิด 10 เมษายน พ.ศ. 2487)
27 เมษายน – ธีรศักดิ์ บุญเรือง นักโทษคดีฆาตกรชาวไทย (เกิด พ.ศ. 2523)
ผู้เสียชีวิต > พฤษภาคม

1 พฤษภาคม — คุณหญิงกุลทรัพย์ เกษแม่นกิจ อธิบดีกรมศิลปากรและศิลปินแห่งชาติ สาขาวรรณศิลป์ (เกิด 9 มีนาคม พ.ศ. 2474)
6 พฤษภาคม — สุขุม สิมะขจรเกียรติ นักฟุตบอลชาวไทย
11 พฤษภาคม - กัญจนปกรณ์ แสดงหาญ คีตศิลปินอาวุโส สำนักการสังคีต กรมศิลปากร กระทรวงวัฒนธรรม
14 พฤษภาคม –
พันเอก ณรงค์ กิตติขจร สมาชิกสภาผู้แทนราษฎรจังหวัดพระนครศรีอยุธยา และสมาชิกสภานิติบัญญัติแห่งชาติ (เกิด 21 ตุลาคม พ.ศ. 2476)
เนติพร เสน่ห์สังคม นักกิจกรรมเคลื่อนไหวทางการเมือง (เกิด 8 สิงหาคม พ.ศ. 2538)
16 พฤษภาคม – ขวัญจิตร ทรงแสง นักแสดงชาวไทย
17 พฤษภาคม – พลเอกวัฒนชัย วุฒิศิริ ผู้บัญชาการทหารสูงสุดและรัฐมนตรีช่วยว่าการกระทรวงกลาโหม (เกิด 24 มิถุนายน พ.ศ. 2478)
23 พฤษภาคม – ศักดิ์ศรี ปัญนาวี สมาชิกสภาเทศบาลเมืองหนองบัวลำภู (เกิด 16 สิงหาคม พ.ศ. 2501)
24 พฤษภาคม – สุพรรษา แซ่บ่าง (เอ็นจอย พญาไท) นักร้องชาวไทย
27 พฤษภาคม – เชษฐพงษ์ ศรีแสงไทยสุข นายกองค์การบริหารส่วนตำบลโคกแสมสาร อำเภอโคกเจริญ จังหวัดลพบุรี
ผู้เสียชีวิต > มิถุนายน

3 มิถุนายน – เจริญ เชาวน์ประยูร สมาชิกสภาผู้แทนราษฎรจังหวัดเชียงใหม่ และรัฐมนตรีช่วยว่าการกระทรวงคมนาคม (เกิด 25 กันยายน พ.ศ. 2477)
6 มิถุนายน – หม่อมเจ้าปุสาณ สวัสดิวัตน์ พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ (ประสูติ 27 ธันวาคม พ.ศ. 2472)
20 มิถุนายน – โฉมฉาย ฉัตรวิไล นักแสดงหญิงชาวไทย (เกิด 31 ตุลาคม พ.ศ. 2493)
27 มิถุนายน – ชัยวัฒน์ สถาอานันท์ อาจารย์ประจำ คณะรัฐศาสตร์ มหาวิทยาลัยธรรมศาสตร์ (เกิด 25 มกราคม พ.ศ. 2498)
ผู้เสียชีวิต > กรกฎาคม

6 กรกฎาคม - อานนท์ สุวรรณเครือ นักแสดงชาวไทย (เกิด 4 สิงหาคม พ.ศ. 2489)
7 กรกฎาคม – สันติ์ เทพมณี รัฐมนตรีช่วยว่าการกระทรวงมหาดไทย สมาชิกสภาผู้แทนราษฎรจังหวัดลำพูนและสมาชิกวุฒิสภาจังหวัดลำพูน (เกิด 3 กุมภาพันธ์ พ.ศ. 2471)
12 กรกฎาคม - พันตำรวจเอกบรรดล ตัณฑไพบูลย์ ตำรวจชาวไทย (เกิด 13 กันยายน พ.ศ. 2491)
14 กรกฎาคม – คำปุน ศรีใส ศิลปินแห่งชาติ สาขาทัศนศิลป์ (ประณีตศิลป์–ทอผ้า) (เกิด 5 มกราคม พ.ศ. 2476)
29 กรกฎาคม – ล้อม เพ็งแก้ว นักประวัติศาสตร์และนักภาษาศาสตร์ชาวไทย (เกิด 4 ธันวาคม พ.ศ. 2479)
ผู้เสียชีวิต > สิงหาคม

2 สิงหาคม –
ฟาโรห์ ตอยยีบี นักร้องนักดนตรีชาวไทย (เกิด 29 พฤษภาคม พ.ศ. 2492)
ธนาเศรษฐ์ ยงกิจเดโชพัฒน์ (ไกรสีห์ แก้ววิมล) นักแสดงชาวไทย (เกิด 1 มกราคม พ.ศ. 2489)
3 สิงหาคม –
สมส่วน พรหมสว่าง (เพลิน พรหมแดน) ศิลปินเพลงลูกทุ่งชาวไทย ศิลปินแห่งชาติ สาขาศิลปะการแสดง (ดนตรีไทยลูกทุ่ง) พ.ศ. 2555 (เกิด 12 มิถุนายน พ.ศ. 2482)
ประพันธ์ นัยโกวิท อดีตกรรมการการเลือกตั้ง (เกิด 20 กุมภาพันธ์ พ.ศ. 2490)
4 สิงหาคม –
มนัส ตั้งสุข ผู้ประกาศข่าวชาวไทย (เกิด 27 สิงหาคม พ.ศ. 2515)
นพคุณ รัฐผไท สมาชิกสภาผู้แทนราษฎรจังหวัดเชียงใหม่ (เกิด 1 มกราคม พ.ศ. 2491)
นฤชาติ บุญสุวรรณ สมาชิกสภาผู้แทนราษฎรจังหวัดสงขลา (เกิด 11 มกราคม พ.ศ. 2489)
15 สิงหาคม – พระราชญาณโสภณ (จรัส เขมจารี) ที่ปรึกษาเจ้าคณะจังหวัดศรีสะเกษ และเจ้าอาวาสวัดหลวงสุมังคลาราม (ธรรมยุตกนิกาย) (เกิด 8 สิงหาคม พ.ศ. 2470)
20 สิงหาคม – ชรินทร์ นันทนาคร นักร้อง นักแสดง ผู้กำกับภาพยนตร์ ผู้สร้างภาพยนตร์ชาวไทย และศิลปินแห่งชาติ สาขาศิลปะการแสดง (เพลงไทยสากล–ขับร้อง) (เกิด 1 กุมภาพันธ์ พ.ศ. 2476)
23 สิงหาคม – ฉลองภพ สุสังกร์กาญจน์ รัฐมนตรีว่าการกระทรวงการคลัง (เกิด 10 เมษายน พ.ศ. 2493)
25 สิงหาคม – พระราชมงคลวิสุทธิ์ (ก้ำ กลฺยาณธมฺโม) ที่ปรึกษาเจ้าคณะภาค 6 จังหวัดพะเยา และเจ้าอาวาสวัดบุญเกิด (เกิด 19 กันยายน พ.ศ. 2464)
26 สิงหาคม – ยุวดี มีทำ นักธุรกิจชาวไทย (เกิด 29 ธันวาคม พ.ศ. 2529)
30 สิงหาคม – พรพล สำหรับสุข นักเขียนชาวไทย (เกิด 21 กรกฎาคม พ.ศ. 2514)
ผู้เสียชีวิต > กันยายน

5 กันยายน – ชวลิต ฉลอมพงษ์ (โก๋ คาราบาว) นักดนตรีชาวไทย​ (เกิด 15 มกราคม พ.ศ. 2517)
6 กันยายน – พยุงศักดิ์ จันทรสุรินทร์ รองอธิการบดีมหาวิทยาลัยสยาม
8 กันยายน – ณัฐนนท์ อนันตะบุตร นักฟุตบอลชาวไทย
9 กันยายน – พลวัฒน์ ชนะบุญ นักวิชาการชาวไทย (เกิด 20 มิถุนายน พ.ศ. 2537)
10 กันยายน – ประสิทธิ์ ไชยะโท นักดนตรีชาวไทย (เกิด 8 สิงหาคม พ.ศ. 2494)
12 กันยายน – โกสินทร์ วิระพรสวรรค์ นักธุรกิจชาวไทย (เกิด 6 กุมภาพันธ์ พ.ศ. 2525)
13 กันยายน – บุญฉลอง ภักดีวิจิตร (ฉลอง ภักดีวิจิตร) ผู้กำกับภาพยนตร์และผู้กำกับละครโทรทัศน์และผู้สร้างภาพยนตร์ชาวไทยและศิลปินแห่งชาติ สาขา​ศิลปะการแสดง (ผู้สร้าง–ผู้กำกับภาพยนตร์และละครโทรทัศน์) (เกิด 18 มีนาคม พ.ศ. 2474)
14 กันยายน –
ร้อยตำรวจตรีเกรียงศักดิ์ โลหะชาละ ปลัดกรุงเทพมหานครและประธานสภากรุงเทพมหานคร (เกิด 1 ตุลาคม พ.ศ.​ 2484)
เกรียงสิทร์ จันทร์ทรา กู้ภัยชาวไทย
20 กันยายน – กิตติพงษ์ ปถมสุข นักฟุตบอลชาวไทย (เกิด 10 เมษายน พ.ศ. 2538)
21 กันยายน – อรรคพันธ์ นะมาตร์ นักแสดงชาวไทย (เกิด 28 มกราคม พ.ศ. 2528)
ผู้เสียชีวิต > ตุลาคม

1 ตุลาคม – บุคคลจากโรงเรียนวัดเขาพระยาที่เสียชีวิตจากเหตุเพลิงไหม้รถบัสบนถนนวิภาวดีรังสิต
ครู
กนกวรรณ ศรีผง ครู (เกิด 20 พฤศจิกายน พ.ศ. 2542)
พิมพ์ทอง สมบัติ ครู (เกิด 7 กันยายน พ.ศ. 2540)
สรินญา หอมเกศร ครูฝึกสอน (เกิด 14 กรกฎาคม พ.ศ. 2545)
นักเรียน
ปาณรินทร์ ชูประเสริฐ นักเรียนชั้นมัธยมศึกษาปีที่ 3 (เกิด 20 กรกฎาคม พ.ศ. 2552)
พิมชนก มีศรี นักเรียนชั้นมัธยมศึกษาปีที่ 3 (เกิด 19 มีนาคม พ.ศ. 2553)
สุนิชา ยอดนิโรจน์ นักเรียนชั้นมัธยมศึกษาปีที่ 3 (เกิด 6 เมษายน พ.ศ. 2552)
ชาคริต โยศรีธา นักเรียนชั้นประถมศึกษาปีที่ 4 (เกิด 12 เมษายน พ.ศ. 2558)
ณฐพัชร์ วังพลับ นักเรียนชั้นประถมศึกษาปีที่ 4 (เกิด 4 พฤษภาคม พ.ศ. 2558)
ธนกฤต โพธิ์ตุ้ย นักเรียนชั้นประถมศึกษาปีที่ 4 (เกิด  22 มีนาคม พ.ศ. 2558)
บวรศักดิ์ ถึงทรัพย์ นักเรียนชั้นประถมศึกษาปีที่ 4 เกิด 25 มกราคม พ.ศ. 2557)
พีรฉัตร บุญชื่น นักเรียนชั้นประถมศึกษาปีที่ 4 (เกิด 5 พฤษภาคม พ.ศ. 2558)
ฤตธวัช สืบสายจันทร์ นักเรียนชั้นประถมศึกษาปีที่ 4 (เกิด 7 มกราคม พ.ศ. 2558)
ณัฐพงศ์ ขำกระแสร์ นักเรียนชั้นประถมศึกษาปีที่ 3 (เกิด 22 พฤษภาคม พ.ศ. 2558)
พัสกร พลีดี นักเรียนชั้นประถมศึกษาปีที่ 3 (เกิด 6 ตุลาคม พ.ศ. 2558
พีรภัทร วังพลับ นักเรียนชั้นประถมศึกษาปีที่ 3 (เกิด 20 สิงหาคม พ.ศ. 2558)
องอาจ ใจแสน นักเรียนชั้นประถมศึกษาปีที่ 3 (เกิด 10 มีนาคม พ.ศ. 2559)
อาชวิน วงษ์ดิษฐ์ นักเรียนชั้นประถมศึกษาปีที่ 3 (เกิด 4 มิถุนายน พ.ศ. 2558)
ฐิติพา โฉมศรี นักเรียนชั้นประถมศึกษาปีที่ 3 (เกิด 14 เมษายน พ.ศ. 2559)
กฤษดา พุ่มทอง นักเรียนชั้นประถมศึกษาปีที่ 2 (เกิด 13 กันยายน พ.ศ. 2553)
สิริณัฏฐ์ แก้วใจ นักเรียนชั้นประถมศึกษาปีที่ 2
ธีระพงศ์ เพียรกสิวิทย์ นักเรียนชั้นประถมศึกษาปีที่ 1 (เกิด 22 มีนาคม พ.ศ. 2561)
ปฏิณญา เทศจำปา นักเรียนชั้นประถมศึกษาปีที่ 1 (เกิด 20 ตุลาคม พ.ศ. 2560)
อัจฉรา จำนงค์สังข์ นักเรียนชั้นประถมศึกษาปีที่ 1 (เกิด 21 พฤษภาคม พ.ศ. 2560)
4 ตุลาคม – กิตติเดช วิมลรัตน์ นักธุรกิจและยูทูบเบอร์ชาวไทย (เกิด 30 เมษายน พ.ศ. 2520)
9 ตุลาคม – คุณหญิง วิจันทรา บุนนาค ผู้ก่อตั้งสมาคมเลขานุการสตรีแห่งประเทศไทย ผู้ก่อตั้งและประธานคณะกรรมการสเปเชียลโอลิมปิคแห่งประเทศไทย และผู้ได้รับรางวัลสตรีไทยดีเด่น ปี พ.ศ. 2555 (เกิด 10 สิงหาคม พ.ศ. 2477)
12 ตุลาคม –
พลตำรวจเอกณรงค์ มหานนท์ ที่ปรึกษาวารสารมูลนิธิโรคไตแห่งประเทศไทยและอธิบดีกรมตำรวจ (เกิด 5 มกราคม พ.ศ. 2470)
เจริญจิตต์ ณ สงขลา รัฐมนตรีช่วยว่าการกระทรวงมหาดไทย ปลัดกระทรวงมหาดไทย ผู้ว่าราชการจังหวัดกระบี่ ผู้ว่าราชการจังหวัดสงขลา สมาชิกสภานิติบัญญัติแห่งชาติ และสมาชิกวุฒิสภา (เกิด 8 พฤศจิกายน พ.ศ. 2473)
13 ตุลาคม – กิตติศักดิ์ ฟูฟุ้ง นักฟุตบอลและผู้รักษาประตูชาวไทย
15 ตุลาคม - จักรพันธุ์ ยมจินดา อดีตผู้ประกาศข่าว, อดีตนักพากย์, อดีตผู้บรรยาย, อดีตนักการเมืองชาวไทย (เกิด 	22 สิงหาคม พ.ศ. 2497)
ผู้เสียชีวิต > พฤศจิกายน

12 พฤศจิกายน - อิษณัฐ ชลมูณี นายแบบ นักแสดง และพิธีกรชาวไทย (เกิด 14 กุมภาพันธ์ พ.ศ. 2533)
ผู้เสียชีวิต > ธันวาคม

10 ธันวาคม – สันติ ลุนเผ่ นักร้องชาวไทย (เกิด 22 มิถุนายน พ.ศ. 2479)
13 ธันวาคม – แดน บุรีรัมย์ นักร้อง นักแต่งเพลง (เกิด 1 กันยายน พ.ศ. 2488)
26 ธันวาคม – ธนาคาร คันธี (แบงค์ เลสเตอร์) อินฟลูเอนเซอร์ชาวไทย (เกิด 13 พฤษภาคม พ.ศ. 2540)
ดูเพิ่ม

บุคคลที่เสียชีวิตในปี พ.ศ. 2567
ประเทศไทยในโอลิมปิกฤดูร้อน 2024
ประเทศไทยในพาราลิมปิกฤดูร้อน 2024
ไทยลีก ฤดูกาล 2566–67
ไทยลีก ฤดูกาล 2567–68
ดาร์ธ เวเดอร์

| ดาร์ธ เวเดอร์ |
| --- | --- |
ตัวละครใน สตาร์ วอร์ส

ปรากฏครั้งแรก: สตาร์ วอร์ส (ค.ศ. 1977)
สร้างโดย: จอร์จ ลูคัส
แสดงโดย:   ดาร์ธ เวเดอร์:  เดวิด พราวส์ อื่น ๆ สเปนเซอร์ ไวล์ดิง  แดเนียล นาพรูซ  เฮย์เดน คริสเตนเซน  อนาคิน สกายวอล์คเกอร์:  เซบาสเตียน ชอว์  เจค ลอยด์  เฮย์เดน คริสเตนเซน  
ให้เสียงโดย:   ดาร์ธ เวเดอร์:  เจมส์ เอิร์ล โจนส์ อื่น ๆ บร็อก ปีเตอส์  แมตต์ สโลน  สกอตต์ ลอว์เรนซ์  อนาคิน สกายวอล์คเกอร์:  แมตต์ แลนเทอร์  แมต ลูคัส  แฟรงกี ไรอัน มานริเคซ  เฮย์เดน คริสเตนเซน  เคอร์บี มอร์โรว์  เดวิด เบอร์นีย์  
ข้อมูลตัวละครในเรื่อง
ชื่อเต็ม: อนาคิน สกายวอล์คเกอร์
อาชีพ:   ทาส  เจไดเริ่มต้น  อัศวินเจได  นายพลเจได  ซิธลอร์ด 
สังกัด:   นิกายเจได  สาธารณรัฐกาแลกติก  นิกายซิธ  จักรวรรดิกาแลกติก 
ครอบครัว:   แพดเม่ อมิดาลา (ภรรยา)  ลุค สกายวอล์คเกอร์ (ลูกชาย)  เลอา ออร์กานา โซโล (ลูกสาว)  เบน โซโล (หลานชาย)  ฉมี สกายวอล์คเกอร์ (แม่) 
อาจารย์:   โอบีวัน เคโนบี (ในฐานะเจได)  ดาร์ธ ซิเดียส (ในฐานะซิธ) 
ลูกศิษย์: อาโซกา ทาโน
ดาวบ้านเกิด: ทาทูอีน
ดาร์ธ เวเดอร์ (อังกฤษ: Darth Vader) เป็นตัวละครสมมติตัวหนึ่งในเรื่องแต่งชุด สตาร์ วอร์ส มีบทบาทสำคัญเป็นตัวร้ายหลักในไตรภาคเดิมของภาพยนตร์ชุดนี้ และในฐานะ อนาคิน สกายวอล์คเกอร์ (อังกฤษ: Anakin Skywalker) เขาเป็นตัวเอกหลักในไตรภาคต้น และปรากฏตัวในเนื้อหาในจักรวาลขยายอีกจำนวนมาก จอร์จ ลูคัส ผู้สร้างแฟรนไชส์สตาร์ วอร์ส ได้หลายได้กล่าวถึงภาพยนตร์หกภาคแรกของแฟรนไชส์ว่าเป็น "โศกนาฏกรรมของดาร์ธ เวเดอร์" ตัวละครนี้ได้รับการพิจารณาว่าเป็น "ตัวร้ายอันดับหนึ่งในวงการภาพยนตร์ที่ยิ่งใหญ่ที่สุดตลอดกาล" ลักษณะเด่นของเขาคือ นักรบในชุดเกราะสีดำสนิท เสียงหายใจอันเป็นเอกลักษณ์ พร้อมด้วยกระบี่แสงสีแดง เป็นอาวุธคู่กาย อนึ่งชุดเกราะของดาร์ธเวเดอร์นั้น จะมีการเปลี่ยนแปลงอยู่หลายเวอร์ชันในแต่ละภาคที่เขาปรากฎตัว
ประวัติ > ชีวิตในช่วงต้น (ปีที่ 19 ก่อนยุทธการยาวิน)

ข้าเป็นบุคคล และมีชื่อว่าอนาคิน!
อนาคิน สกายวอล์คเกอร์เกิดในปีที่ 42 ก่อนยุทธการยาวิน ตามที่กล่าวไว้ในงานด้านประวัติศาตร์ของโวเรน นาอัล ดาวบ้านเกิดของเขาคือทาทูอีน แต่ตัวอนาคินเองบอกว่าเขามาอยู่ที่ดาวแห้งแล้งนี้เมื่อายุได้สามปี มารดาของอนาคิน ฉมี สกายวอล์คเกอร์ บอกว่าลูกชายของเธอเกิดมาโดยไม่มีบิดา แต่ก็ไม่สามารถอธิบายได้ มันคือทฤษฎีของอาจารย์เจไดไควกอน จินที่ว่าเจตจำนงค์ของพลังที่ทำให้เขาเกิดขึ้นมา ในตอนนั้น สกายวอล์คเกอร์และมารดาของเขากลายเป็นทาสของการ์ดุลลา เดอะ ฮัทท์ หลายปีต่อมา การ์ดุลลาต้องเสียเด็กชายและแม่ของเขาในการพนันการแข่งขันพ็อดเรซซิ่งกับชาวทอยดาเรี่ยนชื่อวัทโต
ถึงแม้จะยังเยาว์วัย แต่สกายวอล์คเกอร์ก็มีชื่อเสียง ในด้านการประดิษฐ์และซ่อมแซมเครื่องกล หลักฐานที่ชัดเจนคือหุ่นการทูตที่ชื่อซี-ทรีพีโอ และยานพ็อดเรซเซอร์ของเขา ทั้งสองสิ่งนี้ถูกสร้างขึ้นมาจากเศษซากเครื่องจักร ด้วยตัวเขาเองในวัยเพียงเก้าปี
เขาเป็นเด็กมหัศจรรย์ สกายวอล์คเกอร์มีความเป็นเลิศในคณิตศาสตร์และวิศวกรรม แต่เขาก็กล้าหาญและชอบผจญภัย เขามักที่จะเสี่ยงตนเองเพื่อช่วยเหลือผู้อื่น โดยไม่ค่อยคำนึงถึงผลที่จะตามมา เมื่อเขามีอายุได้ห้าปี สกายวอล์คเกอร์ประมาณทะเลทรายขนาดยักษ์เพื่อต้อนฝูงแบนธาร์ออกจากนักล่า แม้ว่าส่วนมากจะตายไปเพราะการขาดอาหารและความร้อน บางช่วงต่อมา ขณะที่ทำการต่อรองกับจาว่า สกายวอล์คเกอร์ได้ช่วยมนุษย์ทรายที่บาดเจ็บจนกระทั่งพวกของเขามาช่วยนำตัวไป ไม่นานก่อนการแข่งขันบูนทาอีฟคลาสสิก สกายวอล์คเกอร์ เพื่อนของเขาชื่อคิทส์เตอร์ บาไน และเพื่อน ๆ อีกมากมายถูกจับไปเพื่อที่นำไปขายให้กับการ์ดุลลา อนาคินและเพื่อนของเขาได้ปลอมตัวเป็นชาวจาว่าและแอบเข้าไปที่ดินของการ์ดุลลาเพื่อปลดปล่อยพวกเขา
เมื่ออายุได้แปดปี สกายวอล์คเกอร์ประสบการณ์กับซิธเป็นครั้งแรก ขณะที่ค้นในกองขยะของวัทโต เขาพบดรอยด์สงครามโบราณ เขาหวังที่จะกู้ข้อมูลมาให้วัทโต สกายวอล์คเกอร์เกิดเปิดโฮโลแกรมของดรอยด์ขึ้น มีเสียงกรีดร้องและร้องไห้ที่มีคำแปลก ๆ ที่พูดถึง "ซิธ" ด้วยความไม่เข้าใจ สกายวอล์คเกอร์รีบไปถามคนที่เหล่านักบินขับไล่ของสาธารณรัฐ ผู้ที่เคยเล่าให้เขาฟังถึงนางฟ้าจากดวงจันทร์อีโกครั้งก่อน นักอวกาศผู้นี้ตกตะลึง บอกกับอนาคินถึงเรื่องของซิธที่ได้ต่อสู้กันเองจนถึงจุดจบของพวกเขา เขาพูดถึงความเชื่อที่ว่ามีซิธลอร์ดคนหนึ่งรอดชีวิตและทำให้นิกายยังคงอยู่ถึงทุกวันนี้ สกายวอล์คเกอร์น้อยได้รู้ถึงสิ่งที่จะเป็นส่วนหนึ่งของชีวิตของเขาในอนาคต